
“БӨХӨГ” ХК-ИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТЭМДЭГЛЭЛ

2017 оны 04 сарын 25 өдөр                             Дугаар 01                                 Улаанбаатар хот

Монгол улсын компанийн тухай хуулийн 62-р зүйлийн 62.1, 69-р зүйлийн 69.1 дэх заалт болон “Бөхөг” ХК-ийн дүрмийн 7 дугаар зүйлийн 7.А хэсгийн заалтуудыг тус тус удирдлага болгох Хувьцаа эзэмшигчдийн ээлжит хурлыг зарлан хуралдуулах тухай ТУЗ-ын тогтоолын дагуу “Бөхөг” ХК-ийн хувьцаа эзэмшигчдийн ээлжит хурал 2017 оны 04-р сарын 25-ны өдрийн 10 цаг 00 минутанд Хан-Уул дүүргийн 13-р хорооны нутаг дэвсгэрт байрлах “Бөхөг” ХК-ийн хурлын танхимд эхлэв. Хуралд бүртгэлийн өдөр бүртгүүлсэн хувьцаа эзэмшигчид болох Ц.Чанцал, Ц.Ганцэцэг, Э.Гэрэлт-Одыг итгэмжлэлээр төлөөлж Ц.Чанцал, Тооллогын комиссын гишүүд болох Л.Пүрэвсүрэн, Ц.Пүрэвсүрэн, М.Эрдэнэбат, ТУЗ-ийн Нарийн бичгийн дарга М.Билгүүнзаяа нар оролцов. Хурлын ирц 92.08% байв.
Хувьцаа эзэмшигчдийн ээлжит хурлыг компанийн ТУЗ-ийн гишүүн Цогт овогтой Чанцал даргалав.

ХЭЛЭЛЦЭХ АСУУДАЛ:
1. Компанийн 2015-2016 оны жилийн үйл ажиллагааны болон санхүүгийн тайлангийн талаархи ТУЗ-ийн гаргасан дүгнэлтийг хэлэлцэж батлах,
2. Компанийн 2017 оны үйл ажиллагааны болон бизнес төлөвлөгөөг батлах,
3. Их хэмжээний хэлцэл хийх, хувьцаа нэмж гаргах асуудлыг шийдвэрлэж ТУЗ-д эрх олгох эсэх,
4. ТУЗ-ийн ногдол ашиг тараах эсэх талаар гаргасан тогтоолыг хэлэлцэж батлах,
5. Бусад
СОНССОН НЬ:
Хувьцаа эзэмшигч, хурлын дарга Ц.Чанцал: Эрхэм хувьцаа эзэмшигчид болон хурлын үйл ажиллагаанд оролцож байгаа та бүхэнд талархал илэрхийлье. Монгол улсын компанийн тухай хуулинд заасны дагуу зарласан Хувьцаа эзэмшигчдийн ээлжит хуралдаа хүрэлцэн ирсэн хувьцаа эзэмшигчид та бүхэндээ талархал дэвшүүлье. Өнөөдрийн хуралд компанийн нийт энгийн хувьцааны  151307 ширхэг хувьцааг эзэмшигч Ц.Чанцал, 118906 ширхэг хувьцааг эзэмшигч Ц.Ганцэцэг, 150906 ширхэг хувьцааг эзэмшигч Э.Гэрэлт-Од /Япон улсад удаан хугацаагаар амьдарч байгаа/-ыг итгэмжлэлээр төлөөлж Ц.Чанцал нар оролцож хурлын ирц 92.08 хувьтай байна. Нэгэнт ирц хүрч байгаа учраас 2016 оны Хувьцаа эзэмшигчдийн ээлжит хурал /цаашид “ХЭХ” гэх/-ыг хуралдуулж байна. Миний бие ТУЗ-ийн Тогтоолын дагуу Хувьцаа эзэмшигчдийн ээлжит хурлын даргаар томилогдсон учир хурлын үйл ажиллагааг удирдаж байгаа болно. Өнөөдрийн хурлаар бид дараахь асуудлыг хэлэлцэхээр оруулж ирж байна. Энэ талаар Хурлын зар гаргахдаа нийт хувьцаа эзэмшигчдэдээ мэдээлсэн болно.

[bookmark: bookmark1]Нэгдүгээр асуудал: Компанийн 2016-2017 оны жилийн үйл ажиллагааны болон санхуүгийн тайлангийн талаархи ТУЗ-ийн гаргасан дүгнэлтийг хэлэлцэж батлах,
Хоёрдугаар асуудал: Компанийн 2017 оны үйл ажиппагааны болон бизнес төлөвлогоог батлах.
Гуравдугаар асуудал:Их хэмжээний хэлцэл хийх, хувьцаа нэмж гаргах асуудлыг шийдвэрлэж ТУЗ-д эрх олгох эсэх,
Дөрөвдүгээр асуудал:ТУЗ-ийн ногдол ашиг тараах эсэх талаар гаргасан тогтоолыг хэлэлцэжбатлах.
Тавдугаар асуудал: Бусад
Хурлаар хэлэлцэх асуудлуудын талаар компанийн Гүйцэтгэх захирал Ц.Ганцэцэг танилцуулна. Та бүхэн хэлэлцэж байгаа асуудал тус бүрээр Хувьцаа эзэмшигчдийн ээлжит хуралд санал авах хуудсан дээр саналаа бичиж Тооллогын комисст өгөхийг хүсье гэлээ.
Хувьцаа эзэмшигч, Гүйцэтгэх захирал Ц.Ганцэцэг:
Нэгдүгээр асуудал болох Компанийн 2015-2016 оны жилийн үйл ажиллагааны болон санхүүгийн тайлангийн талаархи ТУЗ-ийн гаргасан дүгнэлтийг хэлэлцэж батлах талаар танилцуулахад 2016 оны хэд хэдэн зорилт дэвшүүлэн тавьж ажилласан. 2016 оны хувьд мөн л хөрөнгө оруулалт, санхүүжилтгүй, үйлдвэрлэлийн үйл ажиллагаа бүрэн зогссон жил байсан. Хөрөнгө оруулалт, санхүүжилт олох зорилгоор холбогдох газруудаас зарласан тендер, төслийн сонгон шалгаруулалтанд оролцож материалуудаа хүргүүлж ажилласан. Мөн Монгол улсын томоохон арилжааны банкнууд Хаан банк, Голомт банк, Капитал банкнуудад хандан урт хугацаатай, хүү багатай зээл авахаар хандсан боловч үйл ажиллагаа зогссон, бусдад төлөх өр төлбөр ихтэй гэсэн үндэслэлээр зээл олгох боломжгүй гэсэн хариуг өгсөн.
Компанийн Төлөөлөн удирдах зөвлөл болон Гүйцэтгэх удирдлагын зүгээс санхүүжилт, хөрөнгө оруулалт олох бүхий л гадаад, дотоод боломжийг судлан ажиллаж  гадаад харилцааг хөгжүүлэх зорилгоор хөрөнгө оруулалт олох зорилгоор 2016.01.23-2016.01.28-ны хооронд АНУ-ын Атланта хотод зохион байгуулагдсан ОУ-ын шувууны холбооны үзэсгэлэнд оролцож Олон улсын шувууны холбоонд гишүүнээр элссэн. Мөн шинээр авах тоног төхөөрөмжийн судалгааг хийхийн зэрэгцээ тоног төхөөрөмж худалдан авах санамж бичигт гарын үсэг зурсан. 
2016.12.07-2016.12.09-ны хооронд Япон улсын Токио хотод зохион байгуулагдсан хөрөнгө оруулагчдын бизнес уулзалтанд ТУЗ-ын гишүүн Ц.Чанцал, хувьцаа эзэмшигч Э.Гэрэлт-Од нар оролцож “Бөхөг” ХК-ны сурталчилгааг хийхийн зэрэгцээ бизнес уулзалтуудыг зохион байгуулсан. Мөн харилцаа холбоотой ажиллах компаниудтай уулзалт хийж үйлдвэрийн үйл ажиллагаатай танилцсан болно. 
Мөн Герман улсын хөдөө аж ахуйн яам болон МУ-ын гадаад хэргийн яамтай хамтран байгуулсан санамж бичгийн хүрээнд хамтран ажиллах хөрөнгө оруулалт хийх компаниудыг судлан ажиллаж байна.
БНХАУ-ын шувууны болон тэжээлийн үйлдвэрийн компаниудтай хамтран ажиллах судалгаа шинжилгээний ажлыг хамтран хийх ажлыг зохион байгуулан ажиллаж байна.
Өөрсдийн дотоод нөөц бололцоог ашиглан үйлдвэрүүдийн байр, хашаанд цэвэрлэгээний ажлыг хийхийн зэрэгцээ тэжээлийн үйлдвэр болон ясны цехэд вакум цонхыг шинээр хийсэн. Энэ нь хөрөнгө оруулагчдад танилцуулахад дөхөм болох зорилготой юм. 
Монгол улсын эдийн засгийн байдалтай холбоотой дотоодын хөрөнгө оруулалт болон зээлийн асуудлууд хүндрэлтэй байна. Иймээс гадаадын хөрөнгө оруулагчдад компанийг таниулан сурталчилах, хөрөнгө оруулалтыг татах ажлыг эрчимтэй зохион байгуулах нь зүйтэй байна.
Санхүүгийн тайлангийн талаар Төлөөлөн удирдах зөвлөлөөс гаргасан дүгнэлтийг баталъя гэв.
Хоёрдугаар асуудал: Компанийн 2017 оны үйл ажиллагааны болон бизнес төлөвлөгөөг батлах тухайд “Бөхөг" Хувьцаат компанийг 2012 онд Шинэ удирдлагын баг хүлээн авахад үйл ажиллагаа бүрэн зогссон байсан бөгөөд түүнээс хойш өнөөдрийг хүртэл үйл ажиллагаагаа эхлүүлэх бизнес төлөвлөгөөгөө боловсруулан батлуулж түүнийгээ удирдлага болгон ажиллах зорилготой байсан. 2017 оны бизнес төлөвлөгөө боловсруулсан байгааг Хавсралт №1-ээр батална гэсэн байгаа.
Гуравдугаар асуудал болох Их хэмжээний хэлцэл хийх, хувьцаа нэмж гаргах асуудлыг шийдвэрлэж ТУЗ-д эрх олгох эсэх: Компанийн үйл ажиллагааг амжилттай явуулах, үр дүнтэй ажиллахын тулд хуучин технологийг бүрэн өөрчилж, компанийн засвар үйлчилгээний ажлыг хийх шаардлагатай байна. Үүний тулд зайлшгүй хөрөнгө мөнгөний асуудал яригдаж байгаа тул ямар хэлбэрээр хөрөнгө оруулалт олох вэ гэсэн асуудал тулгарч байна. Бид дотоодын банк санхүүгийн байгууллага болон засгын газраас зарлаж буй тендерт удаа дараа оролцсон боловч амжилтгүй болж байна. Иймээс урд онуудад хувьцаа эзэмшигчдийн ээлжит хурал дээр ярьж байсанчлан нэмэлт хувьцаа гаргах эсвэл их хэмжээний хэлцэл хийх замаар хөрөнгө оруулалтыг олж үйлдвэрийн үйл ажиллагааг эхлэх хэрэгтэй байна. Компанийн үйл ажиллагааг өргөжүүлье, шинэ технологи нэвтрүүлэхэд санхүүгийн эх үүсвэр бий болгох зорилгоор нийт зарласан энгийн хувьцааны 20 хүртэлх хувьтай тэнцэх хэмжээний энгийн хувьцааг 2017 оны 4-р улиралд багтаан нэмж гаргасугай гэсэн төсөл боловсруулсаныг юу гэж бодож байна. Энэ дээр саналаа хэлнэ үү?
Хувьцаа эзэмшигч, хурлын дарга Ц.Чанцал: Нэмэлт хувьцаа гаргах эсвэл гадаадын хөрөнгө оруулагчидтай хэлцэл хийх замаар хөрөнгө оруулалтыг хөөцөлдөх нь зүйтэй. Одооноос уулзаж байсан хөрөнгө оруулагчидтай уулзалдах ажлыг эрчимтэй зохион байгуулах хэрэгтэй байна. 4-р улирал гэсэн нь шулуун байх. Энэ нэмж хувьцаа гаргах асуудал нь хөөцөлдөж байгаа хөрөнгө оруулалтын асуудлууд бүтэхгүй бол хөрөнгө оруулалтыг нэмэлт хувьцаагаар босгоно, үйл ажиллагааг явуулна гэсэн утгатай байгаа. Тэгэхээр энийгээ хугацаагаа жилд 1 удаа болж байгаа хурлаараа батлах ёстой. 4-р улиралд бараг амжих байх. Тэгэхээр бид үйл ажиллагаагаа эхлүүлэхийн тулд эхний ээлжинд зайлшгүй шаардлагатай байгаа тоног төхөөрөмжүүд маань маш их хэмжээний мөнгө шаардаж байгаа учраас банкуудад зээл олгох боломж бага байна. Иймд гол мөнгө босгох өөр арга зам байгаа нь хувьцаа нэмж гаргах. Иймээс хувьцаа гаргая гэсэн дээр санал нэгдээд байна. Яагаад гэвэл хэтэрхий их өртэй, үйл ажиллагаа зогсонги байдалтай олон жил болсон байгаа учраас банкууд зээл өгөхөөс татгалзаад байгаа юм. Тийм учраас нэмэлт хувьцаа гаргая. 20 хувь гээд, хэрвээ зээл энэ тэр бүтвэл бид нар заавал бас нэмэлт хувьцаа гаргаад байх шаардлага байхгүй. Хэрвээ олсон зээл маань хэт өндөр хүүтэй бол нэмэлт хувьцаа гаргая гэсэн дээр санал нэгдье.
Хувьцаа эзэмшигч Ц.Ганцэцэг: Процесс нь л удаан юм байна лээ л дээ. Санхуүгийн Зохицуулах Хороон дээр очиж нөгөө газар маань зөвшөөрлөө авна, хэд хэдэн дамжлага юмнууд нь удаан, дандаа хугацаа заасан байдаг учраас тодорхой хэмжээнд хугацаа их шаарддаг гэдгийг анхаарах хэрэгтэй.
Одоохондоо бид нар нэр хүндтэй байна. “Бөхөг” ХК гэдэг өөрөө асар үнэтэй нэр, үйлдвэрлэл маань өөреө зах зээлд танигдсан нэр хүндтэй, хэн ч гэсэн "Бөхөг" ХК-ийн үйл ажиллагаа, үилдвэрлэж байгаа бүтээгдэхүүнд эргэлзэж байсан удаагүй учраас нэрхүндтэй байгаа дээрээ бид нар ондоо багтааж хувьцаа нэмж гаргаж мөнгө босгох хэрэгтэй.
Хувьцаа эзэмшигч, хурлын дарга Ц.Чанцал: За тэгэхээр нэмэлт хувьцааны асуудал дээрээ бүгд санал нэгдчихлээ. 4-р улирлын сонголт дээр болох байх. За ингээд хурлаар хэлэлцэх үндсэн дараагийн асуудал руу оръе
Хувьцаа эзэмшигч, Гүйцэтгэх захирал Ц.Ганцэцэг:
Дөрөвдүгээр асуудал болох ТУЗ-ийн ногдол ашиг тараах эсэх талаар гаргасан тогтоолыг хэлэлцэж, батлах асуудлын хувьд МУ-ын Компанийн тухай хуулийн 46 дугаар зүйлийн 46.5 дахь хэсэгг "Төлөөлөн удирдах зөвлөл нь санхүүгийн жил дууссанаас хойш 50 хоногийн дотор ногдол ашиг хуваариалх эсэх талаар хэлэлцэн шийдвэрлэсэн байна." гэж заасан байдаг бөгөөд манай "Бөхөг" ХК-ийн Төлөөлөн Удирдах зөвлөлийн 2017 оны 03-р сарын 06-ний өдрийн хурлаас “Бөхөг” Хувьцаат компанийг дахин хөрөнгөжүүлэх асуудал шийдвэрлэх боломжгүй байдлаас болж үйл ажиллагааны үндсэн чиглэл болсон
· шувууны аж ахуй эрхлэх,
· шувууны мах, өндөг бэлтгэх. борлуулах үйл ажиллагаа бүрэн зогссон. Үүнтэй холбоотойгоор орлого орохгүй болж ямар ч санхүүжилтгүй болсон, мөн бусдад төлөх их хэмжээний татварын, зээлийн болон бусад өр төлбөртэй байгаагаас шалтгаалан хувьцаа эзэмшигчдэд ногдол ашиг хуваарилах боломжгүй болохыг нийт хувьцаа эзэмшигчдэд мэдэгдсүгэй." гэсэн №04 тоот Тогтоол гарсан. Энэхүү шийдвэртэй холбогдуулан санхүүгийн тайлан болон бусад шаардлагатай баримт, материалуудыг Хувьцаа эзэмшигчдийн ээлжит хуралд тайлагнахаар авчирсан байгаатай танилцана уу.
Тавдугаар асуудал болох Бусад гэдэгт 1/Зээл авах тухай асуудал багтаж байгаа.
1/ Манай "Бөхөг” Хувьцаат компанид үйл ажиллагаагаа эхлүүлэх, хэвийн явуулах, орчин үеийн хэрэгцээ шаардлагыг хангахуйц олон улсын жишиг үйлдвэр болгоход санхүүжилт шаардлагатай байгаа билээ. Иймд Хувьцаа эзэмшигчдийн ээлжит хурлаараа Арилжааны банкнаас зээл авах талаар болон энэхүү зээлийг авахдаа "Бөхөг" ХК-ийн өмчлөлийн Эд хөрөнгө өмчлөх эрх, түүнтэй холбоотой эд хөрөнгийн бусад эрхийн улсын бүртгэлийн Дугаар 000043749 тоот гэрчилгээтэй, улсын бүртгэлийн Ү-2206003650 дугаарт бүртгэлтэй, ХУД-ийн 13-р хороо. Туул тосгон. Туул 5/6 хэсэг 372/1-372/16 хаягт байрлах үйлдвэрийн цогцолборын зориулалттай барилга, обьектыг барьцаанд тавих зөвшөөрлийг Гүйцэтгэх захирал Ц.Ганцэцэг, нягтлан бодогч Р.Дархижав нарт олгосон шийдвэр гаргаж өгөхийг хүсч байна. Учир нь аль нэг банкинд хандахад заавал бүрдүүлж өгөх материал. шаардлагатай гэсэн бичиг баримт гэдэгт зээл авах талаар Хувьцаа эзэмшигчдийн ээлжит хурлын ТОГТООЛ гэсэн байдаг гэв.
Хувьцаа эзэмшигч, хурлын дарга Ц.Чанцал: Тийм, дэмжиж байна. Үүгээр Хувьцаа эзэмшигчдийн саналыг авлаа, хэлэлцэх асуудал дууслаа. Хурлаар шийдвэрлэсэн асуудал тус бүрээр саналын тоог ТООЛЛОГЫН КОМИСС нэгтгэж, шийдвэрийг томьёолбол:
Нэгдүгээр асуудал:
1. "Бөхөг” Хувьцаат компанийн 2016-2017 оны жилийн үйл үйллагааны болон санхүүгийн тайлангийн талаар Төлөөлөн Удирдах Зөвлөлөөс оруулсан дүгнэлтийг хэлэлцээд тус компани өнгөрсөн онд үйл ажиллагааг эхлүүлэх санхүүжилтийн асуудлыг шийдвэрлэхээр төсөл боловсруулан, техник технологийн шинэчлэлийн судалгааг хийж, бусдад төлөх өр төлбөрийг төлөх талаар тодорхой ажлуудыг төлөвлөн гадаад харилцааг хөгжүүлэх, хөрөнгө оруулагчыг татах талаар идэвхи санаачлагатай ажиллаж төлөвлөгөөгөө амжилттай хэрэгжүүлж ажилласныг тэмдэглэж “Бөхөг" Хувьцаат компанийн 2016-2017 оны жилийн үйл ажиллагааны болон санхүүгийн тайланд Төлөөлөн Удирдах Зөвлөлөөс өгсөн дүгнэлтийг баталсугай.
Хоёрдугаар асуудал:
1. Компанийн 2017 оны үйл ажиллагааны болон бизнес төлөвлөгөөг Хавсралт №1-ээр баталсугай;
2. Энэ тогтоол. тогтоолын хавсралтаар баталсан бизнес төлөвлөгөөний хэрэгжилтийг хангах ажлыг Гүйцэтгэх захирал /Ц.Ганцэцэг /-д, хэрэгжилтэд хяналт тавьж ажиллахыг Төлөөлөн удирдах зөвлөл /М.Норов/-д үүрэг болгосугай.
Гуравдугаар асуудал:
1. Компанийн үйл ажиллагааг өргөжүүлэх, шинэ технологи нэвтрүүлэхтэй холбоотой санхүүхийн эх үүсвэрийг бий болгох зорилгоор компанийн нийт зарласан энгийн хувьцааны 20 хүртэлх хувьтай тэнцэх хэмжээний энгийн хувьцааг 2017 оны 4 дүгээр улиралд багтаан нэмж гаргасугай.
2. Компаниас шинээр хувьцаа гаргахтай холбоотой журмыг Хасвралт-д зааснаар баталсугай.
3. Шинээр хувьцаа нэмж гаргахтай холбоотой ажлыг эрхлэн гүйцэтгэх, хяналт тавьж ажиллахыг Төлөөлө удирдах зөвлөл /М.Норов/, гүйцэтгэх захирал /Ц.Ганцэцэг /-д тус тус хариуцуулан даалгасугай
Дөрөвдүгээр асуудал:
[bookmark: _GoBack]1. Бөхөг Хувьцаат компанийн 2016 оны 4 дүгээр улирлын санхүүгийн тайланг судлан үзсэний үндсэн дээр Ногдол ашиг хуваарилахгүй байхаар шийдвэрлэсэн Төлөөлөн удирдах зөвлөлийн 2017 оны 03-р сарын 06-ний өдрийн №04 тоот Тогтоолыг баталсугай.
Тавдугаар асуудал:
"Бөхөг" Хувьцаат компанийг орчин үеийн хэрэгцээ шаардлагыг хангахуйц олон улсын жишиг үйлдвэр болгоход санхүүжилт шаардлагатай байгаа тул "Бөхөг" ХК-ийн өмчлөлийн Эд хөрөнгө өмчлөх эрх, түүнтэй холбоотой эд хөрөнгийн бусад эрхийн улсын бүртгэлийн Дугаар 000043749 тоот гэрчилгээтэй, улсын бүртгэлийн Ү-2206003650 дугаарт бүртгэлтэй, ХУД-ийн 13-р хороо, Туул тосгон, Туул 5/Б хэсэг 372/1-372/16 хаягт байрлах үйлдвэрийн цогцолборын зориулалттай барилга, объөктыг барьцаанд тавин Арилжааны банкнаас зээл авах зөвшөөрлийг Гүйцэтгэх захирал Ц.Ганцэцэг, нягтлан бодогч Р.Дархижав нарт олгосугай" гэснээр 13 цаг 00 минутанд дуусав.


Өөр асуулт, санал хүсэлт гараагүй тул хурлыг хаав.
Хурал 1300-д  дуусав.


   ÕÓÐÀË ÓÄÈÐÄÑÀÍ:                               / Ц.ЧАНЦАЛ /

         ÕÓÐËÛÍ ÒÝÌÄÝÃËÝË ÕӨÒӨËÑӨÍ:                               / М.БИЛГҮҮНЗАЯА/

